الإدعاء
- بوست متداول بشكل كبير، بيقول: "رئيس وزراء اثيوبيا يلغى صفقة توربينات سد النهضة  قالها وصدق لم أضيعكم فيما مضى فلن أضيعكم في القادم وانزل يا ابني بتحيا مصر جااامدة اووي  والسيسي رئيسي".
– الكلام ده غير صحيح. اللي حصل إن الحكومة الإثيوبية أنهت عقدها مع شركة الهندسة والمعادن الإثيوبية “ميتيك” (التابعة للجيش)، بسبب تأخرها في تنفيذ الأعمال الموكلة لها، وحاليًا بيتم البحث عن شركة تانية لديها إمكانيات وخبرة أكبر تنهي العمل بسرعة.
-شركة “ميتيك” كانت بتتولى أعمال تصميم وتصنيع وتركيب الإنشاءات الكهروميكانيكية والهيدروليكية لمشروع سد النهضة. ورئيس الوزراء آبي أحمد اتهمها آخر الشهر اللي فاتت بإنها السبب في تأخير إنجاز مشروع السد ومطالبة شركة “ساليني” الإيطالية، المشاركة في بناء السد، بتعويضات بسبب التأخير ده.
– آبي أحمد قال كمان خلال انتقاده للشركة: “لقد سلمنا مشروع سد الماء المعقد إلى أشخاص لم يشهدوا أي سد في حياتهم”.